laion/Wikipedia-Exotic huggingface dataset:
Till Forever Falls Apart

Till Forever Falls Apart (בעברית: עד שהנצח יתמוטט) הוא סינגל של הזמרת-יוצרת האמריקאית אש בהשתתפות הזמר-יוצר האמריקאי פיניאס או'קונל. השיר יצא לאור ב-2 במרץ 2021, על ידי חברת התקליטים "Mom + Pop", כסינגל השני מתוך אלבום הבכורה שלה Ashlyn בעת ההכרזה על השיר, אמרה אש כי "Till Forever Falls Apart" הוא אחד השירים האהובים עליה בהשתתפות אחד האנשים האהובים עליה. "אם למדתי משהו מ'Moral of the Story', זה שקבלת האמת הקשה מנחמת באופן מוזר." אש סיפרה כי "פיניאס הוא אחד האנשים המוכשרים ביותר שאני מכירה, והולם להוציא את השיר הזה עם מישהו שאני כה אוהבת. אני בת מזל שהכרתי אותו ואני מקווה שלעולם לא אאבד אותו." פיניאס הגיב על דבריה ואמר כי אש היא בעיניו "אומנית נצחית". "המוזיקה שלה תהיה רלוונטית וחשובה גם בעוד כ-30 שנה. יצירת מוזיקה איתה תמיד הייתה בשבילי הדרך להרחיב את הידידות שלנו." ב-3 במרץ 2021, ביצעו אש ופיניאס או'קונל את השיר בתוכנית "ג'ימי קימל לייב!". הווידאו קליפ המלא של השיר הועלה לערוץ היוטיוב של אש ב-2 במרץ 2021. הקליפ בוים על ידי סם בנט. בקליפ ניתן לראות את אשלין ריי וילסון ופיניאס או'קונל במדבר בקליפורניה בו הם רוקדים ב"סגנון סווינג וינטאג' סלוניים" בהשראת ג'ינג'ר רוג'רס. כל הקרדיטים שלהלן לקוחים מ-טיידל. אשלין ריי וילסון – שירה, כתיבה פיניאס או'קונל – שירה, כתיבה, הפקה לירוי קלאמפיט – כתיבה, הפקה ג'ון גרינהאם – הנדסה (מוזיקלית) מני מרוקווין – מיקסינג סרטון השיר "Till Forever Falls Apart" באתר יוטיוב אשלין ריי וילסון, פיניאס או'קונל, לירוי קלאמפיט Ashe & FINNEAS – Till Forever Falls Apart Lyrics, genius, ‏2021-03-02 Ashe and Finneas Team Up for Epic Duet ‘Till Forever Falls Apart’, rollingstone Finneas & Ashe Embrace an Unshakable Love in 'Till Forever Fall Apart' Duet, billboard, ‏2021-03-02 Ashe & FINNEAS - Till Forever Falls Apart (Official Video), נבדק ב-2021-03-02 Ashe, Finneas / Till Forever Falls Apart / Credits, tidal (באנגלית) Till Forever Falls Apart by Ashe, Finneas (באנגלית) Future Releases: Hot/Modern AC (באנגלית) Alternative: Future Releases (באנגלית) Top 40/M: Future Releases (באנגלית)
האיחוד הלאומי הדמוקרטי (ברזיל)

האיחוד הלאומי הדמוקרטי (בפורטוגזית: União Democrática Nacional) ובראשי תיבות - UDN, הייתה מפלגת ימין בברזיל בתקופה המכונה "הרפובליקה הברזילאית השנייה בין 1945 ל-1964. מפלגה זו הייתה מזוהה עם הימין ובעלת אידאולוגיה ליברלית. בשנת 1945 הסתיימה תקופת "המדינה החדשה" הדיקטטורה הפופוליסטית של הנשיא ז'טוליו ורגאס. תקופה זו הייתה תקופת פריחה לדמוקרטיה, מפלגות חדשות נוצרו ורצו לבחירות לנשיאות שהתקיימו באותה השנה. ה-UDN נוסדה על ידי מתנגדיו של ורגאס, בניגוד לשתי המפלגות העיקריות שנוצרו באותה תקופה על ידי תומכי ורגאס - המפלגה הסוציאל-דמוקרטית ומפלגת העבודה הברזילאית. בבחירות שהתקיימו ב-1945 הובסה ה-UDN, וכך גם בבחירות שנערכו בשנים 1950 ו-1955. המפלגה נותרה המפלגה השנייה בגודלה בקונגרס בין 1945 ל-1962, כאשר בבחירות בשנת 1962 הייתה למפלגה השלישית בגודלה. הדמות הבולטת בשורות המפלגה הייתה קרלוס לאסרדה, אויבו המושבע של ז'טוליו ורגאס. המפלגה היוותה אופוזיציה קולנית ויעילה למשטרו של ורגאס בתקופת נשיאותו השנייה, בין 1951 ל-1954. ניסיון התנקשות בחייו של לאסרדה, שהוביל למותו של קצין צבא, וקושר באופן ישיר למפקד המשטרה החשאית של ורגאס, הוא שהתחיל את השתלשלות האירועים שהובילה בסופו של דבר להתאבדותו של ורגאס ב-1954. מתנגדי המפלגה האשימו אותה כי היא שואפת להפיכה צבאית. לאחר שלושה כישלונות הצליחה המפלגה להעמיד נשיא מטעמה, ז'אניו קאדרוס שנבחר לנשיאות בשנת 1961. קאדרוס היה פוליטיקאי שנוי במחלוקת, והשתמש בשיטות דמגוגיות. על אף שלא היה חבר המפלגה, מינה את השרים בממשלתו משורות המפלגה. לאסרדה איבד את אמונו בקאדרוס, וקאדרוס עצמו התפטר, בשנת 1961. יש הסבורים כי המדובר בתרגיל פוליטי שנכשל, שמטרתו הייתה להביא למינויו מחדש של קאדרוס, ולהעניק לו סמכויות נרחבות. עם זאת, התפטרותו של קאדרוס העלתה לכס הנשיאות את איש השמאל ז'ואו גולאר. המפלגה הייתה באופוזיציה לממשלתו של גולאר, והחלה בקשירת קשר עם גורמי צבא על מנת להפילו. גולאר הופל בהפיכה צבאית בשנת 1964, ולאסרדה, מושל מדינת גואנברה (כיום אוחדה עם מדינת ריו דה ז'ניירו) קיווה לזכות בבחירות לנשיאות שאמורות היו להיערך בשנת 1965. המשטר הצבאי ביטל בחירות אלו, ואסר על קיומן של מפלגות פוליטיות, לרבות ה-UDN. המפלגה אוחדה עם ברית החידוש הלאומי (ARENA), אחת משתי המפלגות היחידות שקיומן הותר במהלך המשטר הצבאי, שאיחדה את תומכי המשטר הצבאי. מדיה וקבצים בנושא האיחוד הלאומי הדמוקרטי בוויקישיתוף
מקס מלדרום

דאנקן מקס מלדרום (באנגלית: Duncan Max Meldrum ‏; 3 בדצמבר 1875 – 6 ביוני 1955) היה אמן ומורה אוסטרלי יליד סקוטלנד, הידוע בעיקר כמייסד הטונליזם האוסטרלי, סגנון ציור ייצוגי שהפך פופולרי במלבורן בתקופה שבין מלחמות העולם. הוא גם זכה לתהילה על עבודות הדיוקן שלו, וזכה בפרס ארצ'יבלד (אנ') היוקרתי לדיוקנאות ב-1939 וב-1940. מלדרום נולד באדינבורו, סקוטלנד, בנו של אדוארד דייוויד מלדרום, כימאי, ורעייתו כריסטין, לבית מקגלשן. המשפחה היגרה לאוסטרליה בשנת 1889. מלדרום למד בגלריה הלאומית של בית הספר לאמנות בויקטוריה (אנ'). בשנת 1899 הוא זכה במלגה הוויקטוריאנית, במסגרתה בחר להשלים את לימודיו באמנות בפריז. זמן קצר לאחר מכן, הוא לא היה מרוצה מהמוסכמות האקדמיות של בתי הספר בפריז. בעודו גר בצרפת הוא התחתן עם ז'אן יוג'ני ניטש, זמרת. הוא חזר למלבורן למשפחתו בשנת 1912, שם התגורר עם הוריו במזרח מלבורן (אנ'). בשנת 1915 הוא שכר סטודיו. הוא ניהל בסטודיו את בית הספר לציור מלדרום בין השנים 1916 ו-1926. בין תלמידיו היו קלריס בקט, קולין קולאהן (אנ'), אוגוסט קורנלס, פרסי ליסון (אנ'), ג'ון פארמר, פולי הארי (אנ') וארנולד שור (אנ'), והייתה לו השפעה ניכרת על עבודתו של חברו אלכסנדר קולקוהון (אנ'), שבנו ארצ'יבלד היה אז גם סטודנט בבית ספר של מלדרום. בשנים 1916–1917 נבחר לנשיא אגודת האמנים הוויקטוריאנית (אנ'), אך עזב את התפקיד על רקע מחלוקת בשנה שלאחר מכן, מה שגרם לתלמידיו להקים קבוצה פורצת דרך - "אגודת עשרים ציירי מלבורן (אנ')", שנותרה פעילה בעולם האמנויות במלבורן. למרות מנהיגותו את הקבוצה של הטונליזם האוסטרליים, שנחשבו כמבשרי המינימליזם, יחסו של מלדרום לאמנות מודרנית היה ריאקציוני. בשנת 1937 הוא תיאר את המודרניזם כ'פראות ','גס ושפל' ו'עלול להשפיל את טעמם של ילדינו'. אף שנשים היו בין חסידיו, ואת אחת מהן, קלריס בקט, העריך מאוד היו לא דעות מוצקות על אי יכולתן של נשים להיות אמניות. הוא היה ביקורתי על זכייתה של נורה הייסן בפרס ארצ'יבלד בשנת 1938 ואמר: "גברים ונשים מורכבים בצורה שונה. נשים קשורות יותר לדברים הפיזיים של החיים, ולצפות מהן שיעשו דברים מסוימים באותה מידה כמו גברים זה רעיון מטורף [...] אמן גדול צריך לנסוע בדרך עצמאית. הוא נהיה גדול רק על ידי התאמצות מתמדת עד גבול כוחו. אני מאמין שחיים כאלה אינם טבעיים ובלתי אפשריים עבור נשים." בשנה שלאחר מכן הוא זכה בעצמו בפרס ארצ'יבלד, ושוב בשנת 1940. מלדרום נפטר ב־6 ביוני 1955 בקיו (אנ'), ויקטוריה, בן 79. מדיה וקבצים בנושא מקס מלדרום בוויקישיתוף Joyce McGrath, Bernard Smith, Australian Dictionary of Biography, Canberra: National Centre of Biography, Australian National University Meldrum, Max; Colahan, Colin, 1897-1987 (1919), Max Meldrum, his art and views, Alexander McCubbin Lock-Weir, Tracey (22 September 2009), "The sound of silence: twentieth-century Australian tonalism.(art feature)", Art and Australia, Art and Australia Pty. Ltd, 46 (3): 448(6) "MODERN ART". Age (Melbourne, Vic. : 1854 - 1954). 4 August 1937. p. 14. Retrieved 3 November 2020. "Can a Woman Be an Artist". The Mail (Adelaide). 27 (1, 391). South Australia. 21 January 1939. p. 1.
סולם יעקב (ציור, 1973)

סולם יעקב (צרפתית: Échelle de Jacob, אנגלית: Jacob's Ladder) הוא ציור משנת 1973 מאת הצייר היהודי צרפתי מארק שאגאל. מדובר בציור שמן על קנבאס, בגודל 92 ס"מ × 73 ס"מ. היצירה מתארת את חלום יעקב, אפיזודה המתוארת במקרא, בו מתואר חלומו של יעקב, ובו מלאכים עולים ויורדים מהארץ לשמים. בדומה ליצירות אחרות של שאגאל, היצירה היא מסוגת האמנות הנאיבית, ומופיעים בה צבעים עזים, פשטות ילדותית לכאורה וחוסר פרופורציות. בתמונה מתואר, בצד ימין למטה, יעקב הישן וחולם, ולצידו סולם. דמות יעקב הישן כהה מאוד, מתמזגת עם הרקע וכמעט אינה נראית. על הסולם שלוש דמויות של מלאכים בלבן, עולים או יורדים בו. שני מלאכים בצבעים כהים יותר נמצאים מעל, אחד אוחז בסולם והשני מרחף באוויר. חדי עין יכולים למצוא בציור מלאכים נוספים, וכן תזכורות אופייניות של האמן מארק שאגאל לחיי העיירה היהודית, כדוגמת תרנגול בית, בצד שמאל למטה. השמיים בציור צבועים בצבע אדום עז, שנדמה לכאורה כאש יוקדת או כדם, כאשר ניתן לפרש את המשמעויות בצורות שונות. הציור ״סולם יעקב״ הוצע למכירה בשנת 1996 בבית המכירות גורדון. ימים ספורים לפני המכירה, נגנב הציור. במשך כ-20 שנים לא היה ידוע מקום הימצאו. חברת הביטוח שילמה את תמורת הציור לבעלים, בסך כ־130,000 דולרים, כחצי מיליון שקלים באותה תקופה. בשנת 2015 הלכה לעולמה אשה ירושלמית, ובני משפחתה קיבלו בירושה את תכולת הכספת השייכת לה, ובה הציור, שלא ברור כיצד הגיע לידיה. הציור לא היה מוכר להם, אך נראה לכאורה כציור של הצייר מארק שאגאל, לפי מאפייניו. נציגי המשפחה ניגשו למומחה אמנות ירושלמי כדי לברר מהו הציור, הבינו כי מדובר בציור מקורי של שאגאל, ולכן ביצירה יקרת ערך. בהמשך הבירור התגלה כי מדובר בציור הגנוב. חברת הביטוח (מקבוצת מגדל), ששילמה בשעתו על הציור הגנוב, דרשה כעת לקבל לידיה את היצירה, בעוד היורשים טענו כי ירשו את התמונה כדין, בצו ירושה, לא עברו כל עבירה, והתמונה היא רכושם. סוגיית הבעלות על הציור הובא לדיון בבית משפט השלום בתל אביב באותה שנה, 2015, שם נקבע כי התמונה אכן שייכת לחברת הביטוח, ששילמה את תמורתה המלאה. הציור הועבר מחברת הביטוח לבית המכירות תירוש. בחודש ינואר 2020 נמכר הציור לגורם פרטי בסכום של 132,000 דולר. הציור סולם יעקב באתר wiki-art מארק שאגאל – תעלומה של מעל 20 שנה, גמולב GemoLab‏, 1 בפברואר 2020 מארסי אוסטר, Stolen Marc Chagall painting sells for $130,000 at auction in Israel, ג'רוזלם פוסט, 29 בינואר 2020 (באנגלית) ציור גנוב של שאגאל יוצע למכירה בתירוש בסוף החודש, basis.com‏, 9.1.2020 נעמה ריבה, "סולם יעקב" של שאגאל, שנגנב לפני 24 שנה — עומד למכירה פומבית, באתר הארץ, 20 בינואר 2020
We Found It

We Found It (בעברית: מצאנו את זה) הוא האלבום המשותף התשיעי של המזרים דולי פרטון ופורטר ווגונר, אשר יצא ב-12 בפברואר 1993 על ידי RCA ויקטור. האלבום לא זכה להצלחה בניגוד לאלבומיהם הקודמים של הצמד כאשר הגיע למקום ה-20 בלבד במצעדי אלבומי הקאנטרי האמריקאי. גם הסינגל הראשון לא זכה להצלחה בניגוד לשיריהם הקודמים של הצמד כאשר הגיע למקום ה-30 בלבד במצעד שירי הקאנטרי. הקלטות האלבום החלו ב-28 באפריל בסטודיו בי של RCA בנאשוויל, טנסי. ב-28 באפריל הקליטו השניים שני שירים לאלבום. לאחר מכן הם נפגשו שוב ב-21 וב-22 באוגוסט והקליטו שישה שירים נוספים. לאחר מכן הם נפגשו ב-29 בנובמבר ליום אחרון של ההקלטות והקליטו שיר נוסף ועוד שיר שהקליטו מחדש. בילבורד נתנו ביקורת חיובית לאלבום: "הכל חומר מקורי, שנכתב באופן אינדיבידואלי וביחד על ידי הצמד, והם מצליחים לערבב אהבה ואושר לתערובת מושלמת. חלק מהחומרים הם הטובים ביותר שלהם עד היום, וזה אומר הרבה מאוד". השירים: "I've Been Married (Just as Long as You Have)" ,"Sweet Rachel Ann" ו-"I Am Always Waiting" הם הטובים ביותר באלבום. מידע על האלבום We Found It באתר MusicBrainz האלבום We Found It באתר Discogs We Found It, נבדק ב-2021-03-27
תומאס בוק

תומאס בוק (באנגלית: Thomas Bock‏; 1790 – 1855) היה אמן וצלם אנגלי-אוסטרלי. אחד האמנים המקצועיים הראשונים באוסטרליה והתפרסם בזכות דיוקנאות הקולוניסטים שלו. כבר בשנת 1843 החל לצלם והפך לאחד הצלמים המסחריים הראשונים באוסטרליה. בוק נולד בסאטון קולדפילד, ברמינגהאם, אנגליה. עבד כחרט. לאחר שסיים את חניכותו עבר להתגורר בלונדון והתבסס כחרט וצייר מיניאטורות. בשנת 1817 הוענקה לבוק מדליית הכסף של חברת האמנויות והמסחר על חריטת דיוקן. באפריל 1823, בוק נמצא אשם במתן סמים לאישה צעירה (פילגשו, שאת תינוקה רצה להפיל) ונידון לגירוש לארץ ואן דימן (טסמניה), והגיע לשם בינואר 1824 על סיפונה של הספינה "אסיה". הוא החל לעבוד בהכנת גלופות לשטרות, ולאחר מכן במשימות רשמיות של ציור דיוקנאות של עבריינים שהוצאו להורג וחרט את הלוחות בשנים 1829, 1830 ו-1835 שפורסמו על ידי ד"ר ג'יימס רוס. עם זכייתו בחופש התמקם בוק כאחד האמנים המקצועיים הראשונים באוסטרליה והתפרסם בזכות דיוקנאות הקולוניסטים שלו. הוא הוזמן גם על ידי ליידי ג'יין פרנקלין לצייר את דיוקנאותיהם של כמה אבוריג'ינים טסמניים. הסטודיו הראשון של בוק היה בהובארט, אך מאוחר יותר הוא עבר לרחוב קמפבל, וכאן צייר את רוב דיוקנאותיו. בשנת 1843 בוק היה בסידני אך חזר להציג בתערוכת האמנות הגדולה הראשונה, שהתקיימה בהובארט בשנת 1845. רוברט הוקר דאולינג היה בין תלמידיו. בוק צייר בצבעי שמן, צבעי מים ועפרונות צבעוניים וכן עבד כאחד הצלמים הראשונים באוסטרליה. אך לדברי הנרי אלפורט, בן זמנו של בוק, עבודות העפרון שלו היו אלה שהניבו את התוצאות המוצלחות ביותר שכן במדיום זה הוא תפס בצורה טובה את דמותו של הדיוקן. בוק היה אחד המציגים בתערוכת האמנות הגדולה הראשונה, בהובארט. עבודתו הרשמית הניבה הזמנות פרטיות, ועד למותו בהובארט, טסמניה, הוא היה צייר פורטרטים שהתמתה במיניאטורות. כבר באוקטובר 1843 בוק קנה מצלמה דאגרוטיפ ומכשירים נילווים והפיק צילומי דיוקנאות, אשר היו מהראשונים שצולמו באוסטרליה. בוק שמר בבירור על התעניינותו בצילום כיוון שבשנת 1849 הוא פרסם כי השלים את סידוריו להוצאת דאגרוטיפים אישיים מהסטודיו שלו ברחוב קמפבל 22. ב-18 במרץ 1855 נפטר תומאס בוק בן 65. עם כל עבודתו הקשה, בוק מת לא עשיר, שכן ב-1 במאי 1855 נפתחה תערוכת ציוריו בחדר התערוכות בהובארט במטרה לגייס כסף לאלמנתו ומשפחתו. בוק היה אחד המיומנים ביותר מבין האמנים המורשעים המוקדמים. עם זאת, חלק ניכר מתפוקתו הנרחבת נותרה אבודה, או לפחות לא מזוהה. ילדה ובובה ילדה ילידית דיוקן דייוויד ברקלי אישה ילידית מדיה וקבצים בנושא תומאס בוק בוויקישיתוף Bock, Thomas. "Sketches of Tasmanian Bushrangers, ca. 1823 - 1843" (1824-1843) [Sketch Book]. Thomas Bock - Sketches of Tasmanian Bushrangers, 1823-1943, Series ART IN TASMANIA". The Mercury. CXXXV (19, 980). Tasmania, Australia. 21 August 1931. p. 7 William Bryden, Australian Dictionary of Biography, Canberra: National Centre of Biography, Australian National University DAGUERREOTYPE". The Courier (Hobart). XVI (932). Tasmania, Australia. 6 October 1843. p. 1
פרסי האקדמיה לטלוויזיה לשנת 2020

פרסי האקדמיה לטלוויזיה לשנת 2020 הוא טקס בו הוענקו פרסי האקדמיה הישראלית לטלוויזיה בתחום היצירה הטלוויזיונית בישראל. הטקס שודר בכאן 11 ב-11 באפריל 2021 על ידי המנחה יניב ביטון. ב-22 במרץ 2021 פורסמו המועמדים בקטגוריות השונות על ידי נדב אמבון ודפנה לוסטיג. לקראת התחרות ערכה הנהלת האקדמיה מספר שינויים: השינוי הבולט והחשוב הוא הפרדה של עולם התוכן של הילדים והנוער. תוכן זה יזכה לתחרות נפרדת וטקס משלו בשם "תחרות פרסי הטלוויזיה לילדים ולנוער" שיתקיים לראשונה בחודש אוגוסט וישודר בערוצי ניקולדיאון. שינויים נוספים שערכה הנהלת האקדמיה הם הוספה של מספר קטגוריות נוספות. בקטגוריות הראשיות נערכה חלוקה בין דרמה קומית לקומדיית מצבים. ובתחום הקטגוריות האישיות נוספו פרסים לשחקני ושחקניות משנה גם בדרמה וגם בקומדיה. ברשימות מטה, הזוכים בקטגוריה מודגשים. התוכניות הבאות קיבלו זכיות מרובות בטקס: התוכניות הבאות קיבלו מועמדויות מרובות בטקס: תום יער הגישה לצד ביטון את הפרס בקטגוריית שחקנית משנה בסדרת דרמה. מאור שוויצר ועופר חיון הגישו את הפרס בקטגוריית שחקן משנה בסדרה קומית. משה בר סימן טוב הגיש לצד ביטון את הפרס בקטגוריית תוכנית האקטואליה. יעל שרוני הגישה לצד ביטון את הפרס בקטגוריית תוכנית אירוח/תרבות. תם אהרון הגיש לצד ביטון את הפרס בקטגוריית תוכנית תחקירים. ליטל שוורץ ואביבה נגוסה הגישו את הפרס בקטגוריית תוכנית המציאות. רוני קובן הגיש את הפרס בקטגוריית בימוי בסדרה קומית. רותי ברודו וחיים כהן הגישו את הפרס בקטגוריית תוכנית הסאטירה. שני כהן הגישה לצד ביטון את הפרס בקטגוריית השחקן הראשי ביותר בסדרה קומית. תיקי דיין הגישה לצד ביטון את הפרס בקטגוריית השחקן הראשי הטוב ביותר בסדרת דרמה. ששון גבאי הגיש לצד ביטון את הפרס בקטגוריית בימוי בסדרת דרמה. אסף אמיר הגיש את הפרס בקטגוריית הסדרה העובדתית. יעל אלקנה ועמוס תמם הגישו את הפרס בקטגוריית קומדיית מצבים. חנה לסלאו הגישה לצד ביטון את פרס סדרת הדרמה הטובה ביותר. ענת קרמין רמי דנון אריק הניג חנה רוט גליה ישי שלמה אלברט יוסף בן ישראל גיל תורן יוסי מולה יוסף ג'ו בראל אילנה צור (במאית) רונית קרצנר יהודה בארקן רוני פינקוביץ' איתי מור "אישה אחת" היא סדרה עצמאית ומופצת ברשתות החברתיות השונות. אינה משתייכת לגוף תקשורתי. "ציפוקליפסה עכשיו" היא סדרה עצמאית ומופצת ברשתות החברתיות השונות. אינה משתייכת לגוף תקשורתי. רועי אבן, ‏המועמדים לטקס פרסי הטלוויזיה 2020, באתר ‏מאקו‏, 22 במרץ 2021. העולים והעולות לגמר פרסי הטלוויזיה 2020, סרטון בערוץ "האקדמיה הישראלית לקולנוע וטלוויזיה", באתר יוטיוב (אורך: 16:02), 22 במרץ 2021 אורן שטרנברג, "קופה ראשית", "סברי מרנן" ו"נבסו" בפנים. מי עלו לטקס פרסי הטלוויזיה?, באתר אייס, 22 במרץ 2021 מערכת tvbee, ‏הוכרזו המועמדים בתחרות פרסי הטלוויזיה לילדים ולנוער, באתר ‏מאקו‏, 23 במאי 2021. אחינעם בר, ‏פרסי האקדמיה לטלוויזיה 2021: רשימת הזוכים המלאה, באתר ‏מאקו‏, 11 באפריל 2021 שירה יום טוב, טקס פרסי הטלוויזיה: אלו הסדרות הזוכות, באתר אייס, 11 באפריל 2021 טקס פרסי האקדמיה לטלוויזיה 2020 - מי יהיו הזוכים הגדולים?, סרטון בערוץ "כאן 11 - תאגיד השידור הישראלי", באתר יוטיוב (אורך: 1:40:35), 11 באפריל 2021 פרסי האקדמיה לטלוויזיה לשנת 2020, סרטון באתר יוטיוב
סקודה סקאלה

סקודה סקאלה (באנגלית: Skoda Scala) היא מכונית משפחתית קומפקטית בעלת חמישה מקומות, שמיוצרת על ידי סקודה משנת 2019. היא הוצגה בפתח תקווה בשנת 2018 ויצאה למכירה בישראל בשנת 2019. הסקאלה היא מחליפת הראפיד באירופה וישראל. הסקאלה כוללת מנוע טורבו בנזין I3 צילנדרים בנפח 1.0 ליטרים המספק כ-115 כוחות סוס ב-5,000 סיבובים לדקה. תיבת הילוכים אוטומטית רובוטית כפולת מצמדים בעלת שבעה הילוכים. המכונית מאיצה מ-0 ל-100 קילומטרים לשעה בתוך 9.8 שניות ומגיעה למהירות מרבית של 201 קילומטרים לשעה. מלבד הגרסה הבסיסית במהלך השנים יצרה החברה שתי גרסאות נוספות. הראשונה, סקודה סקאלה מונטה קרלו, היא גרסה בעיצוב ספורטיבי הכוללת מנוע כמו בדגם הבסיסי. המונטה קרלו הוצגה בשנת 2019. השנייה, סקודה סקאלה ספורט, היא גרסת הספורט לגרסה הבסיסית. גרסה זו כוללת מנוע טורבו בנזין I4 צילנדרים בנפח 1.5 ליטרים המספק כ-150 כוחות סוס ב-5,000 סיבובים לדקה. תיבת הילוכים אוטומטית בעלת שבעה הילוכים. המכונית מאיצה מ-0 ל-100 קילומטרים לשעה בתוך 8.3 שניות ומגיעה למהירות מרבית של 219 קילומטרים לשעה. גרסת הספורט הוצגה בשנת 2020 והגיעה לישראל באותה שנה. הסקאלה מוצגת בפתח תקווה (מבט קדמי) מבט אחורי מבט צדדי פנים מדיה וקבצים בנושא סקודה סקאלה בוויקישיתוף אתר האינטרנט הרשמי של סקודה סקאלה אלי שאולי, סקודה סקאלה מושקת בפתח תקווה, באתר אוטו, ‏06 בדצמבר 2018 סקודה סקאלה נחשפת בבכורה עולמית בישראל, באתר קארטיוב, ‏06 בדצמבר 2018 סקודה סקאלה בישראל - מחיר החל מ-117,990 שקל, באתר קארטיוב, ‏09 בספטמבר 2019 מפרט טכני מאת סקודה, באתר קארטיוב סקודה מציגה: סקאלה מונטה קרלו, באתר קארטיוב, ‏02 בספטמבר 2019 מפרט טכני לסקאלה גרסת ספורט, באתר קארטיוב חדש בישראל: סקודה סקאלה ספורט 1.5 טורבו - מחיר 139,990 שקל, באתר קארטיוב, ‏12 במרץ 2020
קפטן קורבטה

קפטן קורבטה היא דרגה בחילות ים, שפירושה פיקוד על קורבטה (ספינת מלחמה קטנה). הדרגה המקבילה לקפטן קורבטה בבריטניה, חבר העמים ובארצות הברית היא לוטננט קומנדר. בצי המלכותי הקנדי, המשתמש בדרגות דו-לשוניות, דרגת ״קפיטנה דה קורבט״ מקבילה ללוטננט קומנדר. קפטן פריגטה היא הדרגה הבאה לאחר קפטן קורבטה. משתמשים בולטים בדרגת קפטן קורבטה באירופה כוללים את ציי צרפת, גרמניה, איטליה, ספרד וקרואטיה. משתמשים אחרים כוללים ציים של מדינות רבות באמריקה הלטינית. קוד הדרגה של נאט"ו הוא OF-3, התרגום הרשמי של הדרגה לפי נאט"ו STANAG 2116 משתנה בין "מפקד כיתה זוטרה" ל"מפקד "(כאשר הדרגה הבכירה הבאה מתורגמת כ"מפקד כיתה בכירה "). חלק מחברי נאט"ו מסווגים את קברניטי הקורבט שלהם כ- OF-4. המקבילה הרוסית / סובייטית היא "קפטן, דרג שלישי" ( капита́н 3-го р́анга ). סימני קפיטנה דה קורבט בצי הצרפתי סמל של capitano di corvetta בצי האיטלקי סמל של קברניט, דרגה 3 בצי הסובייטי סמלים של קפטן קורבטה (קירילית : капетан корвете ) בנהר משט הצבא הסרבי סמלים של סגן מפקד בחיל הים הקנדי המלכותי / קפיטנה דה קורבט סמל של קברניט, דרגה 3 בצי הרוסי סמלים של קפטן קורבטה בחיל הים הקרואטי Korvettenkapitän הוא דירוג OF3 המקביל לדרגת מיור בצבא הגרמני ובחיל האוויר הגרמני. NATO STANAG 2116 of 25 February 2010
Future (אלבום)

Future הוא אלבום האולפן החמישי של הראפר האמריקאי פיוצ'ר. האלבום יצא לאור ב-17 בפברואר 2017, על ידי חברות התקליטים A1 רקורדינגס, פריבנדז ואפיק רקורדס. האלבום מכיל הפקות של מטרו בומין, זייטובן, די.ג'יי חאלד, הביט בולי, סאות'סייד, לצד הפקות של חברים אחרים בהרכב 808 מאפיה כגון DY, פיוז, טרנטינו וטרה פאונדס. האלבום נתמך על ידי שלושה סינגלים: "Draco"‏, "Mask Off" ו-"Extra Luv". האלבום האפונימי הוכרז באמצעות המדיה החברתית ב-14 בפברואר 2017. לאחר מכן המשיך פיוצ'ר בפרסום האלבום ברשתות החברתיות רגע אחרי. "Draco" יצא לאור כסינגל המוביל מתוך האלבום ב-21 בפברואר 2017. השיר הגיע לראשונה למקום ה-46 במצעד הבילבורד הוט 100. "Mask Off" יצא כסינגל השני מתוך האלבום ב-18 באפריל 2017. השיר הגיע בשיאו למקום החמישי במצעד הבילבורד הוט 100. "Extra Luv" יצא כסינגל השלישי מתוך האלבום ב-30 ביוני 2017, לאחר שנכלל כרצועת בונוס במהדורת הדלוקס של האלבום בסטרימינג. הסינגל מציג הופעת אורח של הראפר YG. השיר "Used to This" בהשתתפות דרייק, שיצא בעבר כסינגל ב-4 בנובמבר 2016, נכלל גם הוא במהדורת הדלוקס. האלבום זכה לביקורות חיוביות ממבקרי המוזיקה. באתר Metacritic קיבל האלבום ציון ממוצע משוקלל של 67 מתוך 100, בהתבסס על 15 ביקורות. האלבום הגיע היישר אל המקום הראשון במצעד הבילבורד הוט 100, עם 140,000 יחידות שקולות לאלבום, מתוכן 60,000 מכירות אלבום טהורות. האלבום היה לאלבומו הרביעי של פיוצ'ר שהגיע למקום הראשון במצעד, לאחר DS2,‏ What a Time to Be Alive יחד עם דרייק ו-Evol. נכון ל-27 בספטמבר 2017, האלבום זכה ל-902,000 יחידות שקולות לאלבום. ב-14 ביולי 2017, האלבום זכה במעמד הפלטינה מטעם איגוד תעשיית ההקלטות האמריקאי, על יחידות משולבות של מיליון מכירות ויחידות שקולות לאלבום. מידע על האלבום Future באתר MusicBrainz "Future by Future". iTunes Store. Apple. 14 בפברואר 2017. נבדק ב-14 בפברואר 2017. {{cite web}}: (עזרה) "Future New Self-Titled Album Is Dropping This Week". XXL. 14 בפברואר 2017. נבדק ב-14 בפברואר 2017. {{cite web}}: (עזרה) "Future Dropping New Album Ahead Of Tour With Migos & Kodak Black". HipHopDX. 14 בפברואר 2017. נבדק ב-14 בפברואר 2017. {{cite web}}: (עזרה) "future add dates". FMQB. אורכב מ-המקור ב-24 בפברואר 2017. {{cite web}}: (עזרה) "Future – Chart history". Billboard. נבדק ב-2 במאי 2017. {{cite web}}: (עזרה) "Top 40/Future Releases". All Access. אורכב מ-המקור ב-17 באפריל 2017. נבדק ב-17 באפריל 2017. {{cite web}}: (עזרה) "Reviews for FUTURE by Future". Metacritic. נבדק ב-21 בפברואר 2017. {{cite web}}: (עזרה) Caulfield, Keith (26 בפברואר 2017). "Future Earns Fourth No. 1 Album on Billboard 200 Chart". Billboard. נבדק ב-27 בפברואר 2017. {{cite web}}: (עזרה) "Rumor Mill – TOP 50 STREAMED SONGS, SPS ALBUMS THIS YEAR". Hits Daily Double. 27 בספטמבר 2017. נבדק ב-28 בספטמבר 2017. {{cite web}}: (עזרה)
קורבטנקפיטן

קורבטנקפיטן, בקצרה: KKpt / ברשימות: KK, היא דרגת קצונה בקבוצת ההיררכיה הצבאית של הקברניטים של הצי הגרמני. סימני הדרגה של קורבטנקפיטן, המולבשים על השרוולים והכתפיים, מעל שלושה פסים זהובים (ללא הכוכב כאשר עונדים לולאות דרגה). הדרגה מדורגת כדרגת OF-3a בנאט"ו, והיא מקבילה למיור ב-Heer, וב-Luftwaffe. הדרגה מדורגת A13 בכללי השכר של משרד ההגנה הפדרלי והיא בכירה מדרגת קפיטן-לויטננט, כמו גם מדרגת OF-2a שטאבס-קפיטן-לויטננט. בפולקסמרינה של גרמניה המזרחית קורבטנקפיטן הייתה הדרגה הזוטרה של קבוצת דרגות הקצינים הבכירים, המקבילה לקוד דרגת נאט"ו OF-3 גם כן. היא הייתה הדרגה המקבילה לדרגת מיור של חיל היבשה וחיל האוויר של צבא העם הלאומי. סמל הדרגה כלל רצועת כתף ופסי שרוולים. כמו כן נענדו כותפות אשר כללו צמות כסופות מסורגות עם פס זהב אחד (כוכב) על בסיס בצבע כחול כהה. סמל החפת הורכב משלושה פסים, ומעל כוכב ימי בעל חמש נקודות. בניגוד למסורת הצי הקיסרי-גרמני, שבה טבעות שרוולים הקיפו את החפתים התחתונים, רצועות השרוול של הפולקסמרינה הקיפו רק 40% מהחפתים. בצי הגרמני הקיסרי ובקריגסמרינה הייתה דרגת קורבטנקפיטן דרגת הקצונה הזוטרה של קבוצת דרגות הקצינים הבכירים. סמל הדרגה כלל כותפת ופסי שרוולים. כמו כן נענדו כותפות אשר הורכבו מצמות כסופות מסורגות על בסיס בצבע כחול כהה. סמל השרוול מורכב משלושה פסים, ומעל כוכב ימי של חמש נקודות. טבעות השרוול הקיפו את החפתים התחתונים. מדיה וקבצים בנושא קורבטנקפיטן בוויקישיתוף official rank table of the German Navy STANAG 2116
פריגטנקפיטן

פריגטנקפיטן, בקצרה: FKpt / ברשימות: FK היא דרגת קצונה בקבוצת ההיררכיה הצבאית של הקברניטים של הצי הגרמני. סימני הדרגה של פריגטנקפיטן, המולבשים על השרוולים והכתפיים, מעל שלושה פסים זהובים עם חצי פס אחד ביניהם (ללא הכוכב כאשר עונדים לולאות דרגה). הדרגה מדורגת כדרגת OF-4 בנאט"ו, והיא מקבילה לאוברסט-לויטננט ב-Heer, וב-Luftwaffe. הדרגה מדורגת A14 או A15 בכללי השכר של משרד ההגנה הפדרלי והיא בכירה מדרגת קורבטנקפיטן (NATO OF-3 - Commander Junior Grade). בעוד שהדרגות המקבילות (עם אותם פסי סמל) בבלגיה ובדנמרק מתורגמים לנאט"ו כ-Commander Senior Grade, המקבילה הגרמנית נקראת בפשטות Commander‏. בפולקסמרינה של גרמניה המזרחית פריגטנקפיטן הייתה דרגת הביניים של קבוצת דרגות הקצינים הבכירים, המקבילה לקוד דרגת נאט"ו OF-4. היא הייתה הדרגה המקבילה לדרגת אוברסט-לויטננט של חיל היבשה וחיל האוויר של צבא העם הלאומי. סמל הדרגה כלל רצועת כתף ופסי שרוולים. כמו כן נענדו כותפות אשר כללו צמות כסופות מסורגות עם שני פסי זהב (כוכבים) על בסיס בצבע כחול כהה. סמל החפת הורכב מארבעה פסים, ומעל כוכב ימי בעל חמש נקודות. בניגוד למסורת הצי הקיסרי-גרמני, שבה טבעות שרוולים הקיפו את החפתים התחתונים, רצועות השרוול של הפולקסמרינה הקיפו רק 40% מהחפתים. בצי הגרמני הקיסרי ובקריגסמרינה הייתה דרגת פריגטנקפיטן דרגת הקצונה האמצעית של קבוצת דרגות הקצינים הבכירים. סמל הדרגה כלל כותפת ופסי שרוולים. כמו כן נענדו כותפות אשר הורכבו מצמות כסופות מסורגות עם חריץ זהב אחד (כוכב) על בסיס בצבע כחול כהה. סמל החפת הורכב שלושה פסים זהובים עם חצי פס אחד ביניהם, ומעל כוכב ימי בעל חמש נקודות. טבעות השרוול הקיפו את החפתים התחתונים. מדיה וקבצים בנושא פריגטנקפיטן בוויקישיתוף official rank table of the German Navy "STANAG 2116 NATO Codes for Grades of Military Personnel". "STANAG 2116 Details". NATO.